Source: https://www.najpravo.sk/obchodne-pravo/rady-a-vzory/vzory-zalob-a-zmluv/p/platobny-rozkaz-vzor-navrhu-na-vydanie.html
Timestamp: 2020-02-22 10:59:44+00:00
Document Index: 14043998

Matched Legal Cases: ['súd ', '§ 172', '§ 172', 'súd ', '§ 14', 'súd\n']

Platobný rozkaz (vzor návrhu na vydanie) | P | Najprávo.sk - najlepší právny poradca
Obchodné právo / Rady a vzory / Vzory žalôb a zmlúv / P
Platobný rozkaz (vzor návrhu na vydanie)
10.6. 2012, 17:02 | Stanislava Ďurišová
JUDr. Martin Krotký, advokát, Bernolákova 265/43, 025 03 Zvolen
č. tel.: 063/4596325, fax: 063/5962458, E-mail krotky@centrum.sk
IČO: 31589642, zapísaný v zozname advokátov SAK Bratislava pod č. 3333
Titl.
Okresný súd Revúca
Štúrova 213
012 34 Revúca
Naša značka: ZV 18/2009 – MK
N Á V R H
Navrhovateľ: Ing. Štefan Bátory, nar.16.04.1971, bytom Jabloňová 32/28, 012 33 Revúca, občan SR
Právne zastúpený: JUDr. Martin Krotký, advokát, Bernolákova 265/43, 025 03 Zvolen
Odporca: Juraj Malý – Stavebniny LT, miesto podnikania Hviezdoslavova 125, 012 33 Revúca, IČO: 54265842
na vydanie platobného rozkazu
o zaplatenie 6.188,57 € s príslušenstvom
- plnomocenstvo
- fotokópia faktúry č. 205700 – 2x
- fotokópia výpisu zo sporožírového účtu č. 0361986123/0900 – 2x
- fotokópia potvrdenia o vložení peňazí na účet – 2x
- fotokópia odstúpenia od zmluvy – 2x
- fotokópia cenovej ponuky na vodovod a odpad – 2x
- kolky v hodnote 371 € ako súdny poplatok z návrhu na vydanie platobného rozkazu
- platobný rozkaz na predpísanom tlačive -2x
S odporcom sme sa v novembri 2007 ústne dohodli na tom, že mi dodá materiál potrebný pri stavbe môjho domu na vybudovanie vodoinštalácie, kúrenia a odpadu a taktiež že predmetnú vodoinštaláciu, kúrenie a odpad vybuduje, keďže takúto činnosť má v predmete svojho podnikania. Na podklade našej ústnej dohody si odporca vyfaktúroval všetok mnou objednaný materiál a to faktúrou č. 205700 zo dňa 14.12.2007. Celková vyfaktúrovaná suma tvorila spolu 7.501,11 €. Odporca chcel mať faktúru čo najskôr zaplatenú v plnej výške, trval na tom, že musí byť uhradená do konca roka 2007 a to aj z dôvodu možných pohybov cien na trhu po 01.01.2008. Vyhovel som mu a z celkovej sumy 7.501,11 € som mu formou jednorázového príkazu na úhradu z účtu vedeného v Slovenskej sporiteľni, a.s. zaplatil sumu 6.638,78 € dňa 17.12.2007 a toho istého dňa som mu formou vloženia peňazí na účet zaplatil aj zvyšnú sumu 862,33 €. Dňa 17.12.2007 bola teda splnená moja povinnosť vyplývajúca z ústnej dohody medzi mnou a odporcom a to povinnosť zaplatiť za dodanie dojednaného materiálu a vykonanie dohodnutých prác v plnej výške. Podľa našej dohody mi mal odporca hneď po zaplatení ním vyfaktúrovanej sumy dodať mnou objednaný materiál a začať vykonávať dohodnuté práce. No nestalo sa tak. Odporca mi dodal len časť materiálu, na dodanie ktorého sa zaviazal a práce, ktoré vykonal, boli minimálne v porovnaní s tými, ktoré vykonať mal. Keď som ho urgoval a žiadal od neho splnenie zvyšku jeho záväzku z našej ústnej dohody, odporca mi tvrdil, že materiál dodá a práce vykoná neskôr. Stále to odďaľoval. Veril som, že hoci s oneskorením, svoju časť dohody splní a tak som mu dával stále ďalšie a ďalšie primerané lehoty na plnenie, avšak bezvýsledne. Keď už bolo nepochybné, že odporca svoj záväzok z našej ústnej dohody v celom rozsahu nesplní, odstúpil som dňa 02.06.2008 od zmluvy. Svoje písomné odstúpenie od zmluvy som doručil ešte toho istého dňa, t.j. 02.06.2008 odporcovi, ktorý na ňom jeho doručenie potvrdil svojim podpisom. Odstúpením od zmluvy bola naša zmluva od začiatku zrušená. Keďže odporca do dňa môjho odstúpenia od zmluvy predsa len nejaký materiál dodal a práce vykonal, požiadal som ho o vyfaktúrovanie si ceny materiálu dodaného a ceny prác vykonaných do 02.06.2008 s tým, nech si ním vyfaktúrovanú sumu nechá a zvyšok peňazí, ktoré som mu dňa 17.12.2007 zaplatil, nech mi vráti dňa 03.06.2008. Odporca však mojej žiadosti nevyhovel, materiál ani práce si nevyúčtoval a dlhované peniaze mi nevrátil. Tvrdil mi, že si je svojej podlžnosti voči mne vedomý a peniaze mi vráti, no momentálne má finančné problémy a preto nie je schopný vrátiť mi ich hneď. Keď už od 03.06.2008, keď mi mal odporca peniaze vrátiť, uplynul dosť dlhý čas a odporca mi peniaze nevracal a dodaný materiál a vykonané práce nevyfaktúroval, požiadal som o vyčíslenie ceny odporcom vykonanej práce a ním zabudovaného materiálu spoločnosť P-L Slovakia, s.r.o., so sídlom Lipová 145/20, 012 33 Revúca, IČO: 35 123 456. Vyššie uvedená spoločnosť vyčíslila cenu odporcom vykonanej práce a zabudovaného materiálu dňa 21.01.2009 na sumu 1.312,53 €. Takto vypracované vyčíslenie som predložil odporcovi, ktorý naň vlastnoručne napísal dňa 26.01.2009, že súhlasí s dodávkou materiálu a vykonanými prácami do môjho odstúpenia od zmluvy. Súhlasil teda s tým, že si zo sumy mnou zaplatenej, t.j. zo sumy 7.501,11 € ponechá sumu 1.312,53 € a zvyšok peňazí mi vráti.
Dôkaz: - fotokópia faktúry č. 205700
- fotokópia výpisu zo sporožírového účtu č. 0361986123/0900
- fotokópia potvrdenia o vložení peňazí na účet
- fotokópia odstúpenia od zmluvy
- fotokópia cenovej ponuky na vodovod a odpad
Odporca, hoci vedomý si svojho dlhu voči mne, mi dlhované peniaze do dnešného dňa nevrátil. Rozdiel medzi sumou 7.501,11 €, ktorú som odporcovi dňa 17.12.2007 zaplatil a sumou 1.312,53 € vyčíslenou spol.: P-L Slovakia, s.r.o. a odsúhlasenou odporcom, je suma 6.188,57 €. Odporca svoju povinnosť zaplatiť navrhovateľovi sumu 6.188,57 € do dnešného dňa nesplnil. So zaplatením svojho dlhu je odporca v omeškaní počnúc dňom 03.06.2008, preto má navrhovateľ nárok aj na 8,5 % úrok z omeškania zo sumy 6.188,57 € odo dňa 03.06.2008 do zaplatenia. Keďže k omeškaniu odporcu došlo pred 01.01.2009, výška úrokov z omeškania sa riadi §-om 3 nariadenia vlády č. 87/1995 Z. z. v znení účinnom do 31.12.2008.
Keďže nárok navrhovateľa na zaplatenie dlhovanej sumy zo strany odporcu je na podklade vyššie uvedeného osvedčený, k návrhu na vydanie platobného rozkazu navrhovateľ prikladá aj platobný rozkaz na predpísanom tlačive a súdny poplatok z návrhu na vydanie platobného rozkazu je zaplatený, sú splnené všetky podmienky na vydanie platobného rozkazu v zmysle § 172 ods. 8 O. s. p.
Na základe horeuvedených skutočností navrhujem súdu, aby podľa § 172 O. s. p. vydal tento
p l a t o b n ý r o z k a z:
Odporca je p o v i n n ý zaplatiť navrhovateľovi sumu 6.188,57 € spolu s ročným úrokom z omeškania vo výške 8,5 % zo sumy 6.188,57 € odo dňa 03.06.2008 až do zaplatenia, trovy konania vo výške 371 € ako zaplatený súdny poplatok a trovy právneho zastúpenia vo výške 515,56 € a to všetko do 15 dní odo dňa doručenia platobného rozkazu, alebo v tej istej lehote podať na súde, ktorý platobný rozkaz vydal, odôvodnený odpor.
V prípade, ak súd platobný rozkaz nevydá, alebo bude zrušený pre podaný odôvodnený odpor, navrhujem súdu, aby vydal tento
Odporca je p o v i n n ý zaplatiť navrhovateľovi sumu 6.188,57 € spolu s ročným úrokom z omeškania vo výške 8,5 % zo sumy 6.188,57 € odo dňa 03.06.2008 až do zaplatenia a to všetko do 3 dní od právoplatnosti rozsudku.
Odporca je p o v i n n ý zaplatiť navrhovateľovi náhradu trov konania vo výške 371 € za zaplatený súdny poplatok a trovy právneho zastúpenia, do 3 dní od právoplatnosti rozsudku.
Vyčíslenie trov právneho zastúpenia:
Úkony právnej služby (podľa § 14 vyhl. č. 655/2004 Z. z.)
- príprava a prevzatie zastúpenia 210,78 €
- spísanie a podanie návrhu na vydanie platobného rozkazu 210,78 €
19 % DPH zo sumy 421,56 € 80,10 €
Hotové výdavky:
- 2-krát režijný paušál vo výške 6,95 € 13,90 €
Spolu na úhradu 515,56 €
V Revúcej, dňa 13.03.2009
Ing. Štefan Bátory
v zastúpení
Viac zo sekcie P
Hlasovalo: 1891
Návrh na vydanie platobného rozkazu (vzor)
Odpor proti platobnému rozkazu (vzor)
Dostal som platobný rozkaz
Predpoklady pre vydanie platobného rozkazu
Dohoda o výške úrokov z omeškania v občianskom právnom vzťahu
NÁZOR: Rozkazné konanie na súdoch je zbytočné
Veľká novela Občianskeho súdneho poriadku je schválená
Nový fenomén: Vyber si svoj súd
Ako exekučne vymáhať dlžné pohľadávky
Antispam: 9+6 *
judikatúra exekúcia spotrebiteľ súdne poplatky rekodifikácia bezpodielové spoluvlastníctvo manželov podielové spoluvlastníctvo spotrebiteľská zmluva mediácia dovolanie oslobodenie od súdnych poplatkov náhrada trov konania ochrana osobnosti dedenie úroky z omeškania odvolanie premlčanie trovy konania náhrada škody dokazovanie
Návštev: 11831671 | Pravidlá používania portálu | Napíšte nám | Tvorba web stránok, www.webcreators.sk | Webhosting - HostCreators | Admin